1996R0441 — FI — 01.07.1997 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (EY) N:o 441/96,

annettu 11 päivänä maaliskuuta 1996,

Puolan tasavallasta tuodun perunatärkkelyksen tariffikiintiötä koskevista yksityiskohtaisista soveltamissäännöistä ja asetuksen (ETY) N:o 1995/92 kumoamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 ( 1 ), sellaisena kuin se on viimeksi muutettuna asetuksella (EY) N:o 1863/95 ( 2 ), ja erityisesti sen 9 artiklan 2 kohdan,

ottaa huomioon tiettyjen Eurooppa-sopimuksissa määrättyjen tiettyjen maataloutta koskevien myönnytysten riippumattomasta ja väliaikaisesta mukauttamisesta sekä tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995 annetun asetuksen (EY) N:o 3379/94 muuttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 8 päivänä elokuuta 1995 annetun neuvoston asetuksen 2179/93 ( 3 ) ja erityisesti sen 8 artiklan,

ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 ( 4 ) ja erityisesti sen 8 artiklan,

sekä katsoo, että

Euroopan yhteisöjen ja niiden jäsenvaltioiden sekä Puolan tasavallan assosioinnista tehdyssä sopimuksessa määrätään viimeksi mainitusta maasta peräisin olevia tiettyjä maataloustuotteita koskevista myönnytyksistä; nämä myönnytykset koskevat maatalouden paljoustullien alentamista tariffikiintiöiden yhteydessä sekä tullien alentamista; neuvosto on toteuttanut Eurooppa-sopimuksissa maatalousalan myönnytyksiä koskevat mukauttamistoimenpiteet riippumattomasti ja väliaikaisesti, 1 päivän heinäkuuta ja 31 päivän joulukuuta 1995 välisen ajan osalta asetuksella (EY) N:o 2179/95 ja 1 päivän tammikuuta ja 30 päivän kesäkuuta 1996 välisen ajan osalta asetuksella (EY) N:o 3066/95; luettelo Puolasta peräisin olevia maataloustuotteita koskevista myönnytyksistä on asetuksen (EY) N:o 2179/95 liitteessä I ja asetuksen (EY) N:o 3066/95 liitteessä II; perunatärkkelyksen osalta myönnytys merkitsee sitä, että vuotuisen 7 500 tonnimäärän osalta tuontitullia alennetaan 80 prosenttia,

yksityiskohtaisia soveltamissääntöjä olisi mukautettava riippumattomien ja väliaikaisten myönnytysten huomioon ottamiseksi; on siis tarpeen korvata Euroopan talousyhteisön ja Euroopan hiili- ja teräsyhteisön sekä Puolan tasavallan välisessä väliaikaisessa sopimuksessa määrätyn tuontijärjestelmän soveltamista koskevista yksityiskohtaisista säännöistä perunatärkkelyksen osalta 15 päivänä heinäkuuta 1992 annettu komission asetus (ETY) N:o 1995/92 ( 5 ), sellaisena kuin se on viimeksi muutettuna asetuksella (EY) N:o 1851/95 ( 6 ),

edellä mainitun järjestelmän hallinnon toimivuuden ja erityisesti sen varmistamiseksi, ettei vahvistettua määrää ylitetä, on säädettävä hakemusten jättämistä ja todistusten antamista koskevista erityisistä yksityiskohtaisista säännöistä; nämä yksityiskohtaiset säännöt joko täydentävät komission asetuksen (ETY) N:o 3719/88 ( 7 ). sellaisena kuin se on viimeksi muutettuna asetuksella (EY) N:o 2137/95 ( 8 ), määräyksiä tai kumoavat ne,

on syytä säätää tuotteen alkuperän takaamiseen tarkoitetuista säännöksistä sekä siitä, että edellä mainitun järjestelmän hallinta varmistetaan tuontitodistusten avulla; tässä tarkoituksessa on syytä säätää vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä toukokuuta 1995 annetun komission asetuksen (EY) N:o 1162/95 ( 9 ), sellaisena kuin se on viimeksi muutettuna asetuksella (EY) N:o 285/96 ( 10 ), 10 artiklaa koskevasta poikkeuksesta; edellä mainitussa järjestelmässä tuontitodistuksiin liittyvä vakuus on 30 ecua tonnilta,

on tarpeen antaa erityisiä säännöksiä sen varmistamiseksi, että perunatärkkelys todella käytetään yhteisössä, jotta vältettäisiin markkinoiden ja kyseisen sopimuksen hyvää hallintaa haittaavat kaupan vääristymät; tämän vuoksi on syytä tarkentaa, että perunatärkkelys on jalostettava muiksi kuin niiden tariffinimikkeiden tuotteiksi, joihin kyseinen tärkkelys kuuluu, esteröidyt ja eetteröidyt tärkkelykset mukaan lukien; tämän vuoksi oikeuden tuontia koskevaa etuustulliin olisi edellytettävä tuojan sitoumusta, jossa todistetaan suunniteltu määräpaikka, ja tullinalennuksen suuruisen vakuuden antamista; riittävän jalostusajan vahvistaminen on välttämätöntä kyseisen järjestelmän toimivuuden kannalta; jos vapaaseen liikkeeseen luovutettu tuote lähetetään toiseen jäsenvaltioon jalostettavaksi, jäsenvaltion laatima vapaaseen liikkeeseen luovuttamista koskeva T5 valvontakappale on yhteisön tullikoodeksista annetun neuvoston asetuksen (ETY) N:o 2913/92 tietyistä soveltamistoimenpiteistä 2 päivänä heinäkuuta 1993 annetussa komission asetuksessa (ETY) N:o 2454/93 ( 11 ), sellaisena kuin se on viimeksi muutettuna asetuksella (EY) N:o 1762/95 ( 12 ), määriteltyjen yksityiskohtaisten määräysten mukainen sopiva jalostusta koskeva todistus,

kokemus on osoittanut, että vaikka vakuus on annettu syntyneen tuontia koskevan tullivelan maksamisen takaamiseksi, tämän vakuuden vapauttamisessa on noudatettava suhteellisuutta, erityisesti tietyissä tapauksissa, jolloin järjestelmässä määrättyjä määräaikoja ei ole noudatettu; on siis syytä tukeutua maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annetun komission asetuksen (ETY) N:o 2220/85 ( 13 ) V kohdan määräyksiin, sellaisena kuin se on viimeksi muutettuna asetuksella (EY) N:o 3404/93 ( 14 ),

tuontitullin alentuminen edellyttää yhteisössä tapahtuvaa jalostusta koskevan todistuksen esittämistä, ja

tässä asetuksessa säädetyt toimenpiteet ovat viljan hallintokomitean lausunnon mukaiset,

ON ANTANUT TÄMÄN ASETUKSEN: